**FELHÍVÁS**

**a Miskolci Egyetemen**

**a Gazdaságtudományi Kar Világ- és Regionális Gazdaságtani Intézet**

**Munka- és Társadalom-gazdaságtan Intézeti Tanszék által kezdeményezett,**

**a 2013/14-es és a 2014/15-ös tanévben**

**a TÁMOP 4.1.1.C-12/1/KONV-2012-0001 „KEZEK” projekt által támogatott**

**a „Gunnar Myrdal” Interdiszciplináris Perifériakutató Munkacsoportban**

**való részvételre**

**A munkacsoport célja:**

* az egyetemi hallgatók számára lehetőség biztosítása az egyetemi képzés során elsajátított ismereteiknek a társadalmi és területi perifériák fejlődésére és fejlesztésére vonatkozó elméletekkel és technikákkal való bővítésére, valamint a tanultak gyakorlati alkalmazására az elmaradott térségek (konkrétan a Dél-Cserehát) fejlesztésében,
* a Dél-Cserehát fejlesztéséhez szükséges szürkeállomány tömegének növelése, a térségfejlesztés néhány gyakorlati feladatának megoldása,
* a perifériák fejlesztéséhez, a szegénység letöréséhez kapcsolódó társadalmi innovációk tudományágak közötti párbeszédben történő bővítése.

**A munkacsoport tevékenysége:**

* havonta egy délután munkacsoportülést tartunk, melyen
* a téma neves szakértői bevonásával a perifériák fejlődésének és fejlesztésének, a szegénység témakörének alapkérdéseivel kapcsolatos előadások hangzanak el,
* megismerhetik a kapcsolódó nemzetközi és hazai társadalmi innovációkat, jó gyakorlatokat,
* megbeszélhetik saját kutatásaik és terepmunkájuk tapasztalatait, tisztázandó kérdéseit,
* kreatív technikákkal keressük és dolgozzuk ki a perifériák fejlesztésében, a szegénység kezelésében várhatóan hatásos társadalmi innovációkat,
* terepmunkát végzünk a Dél-Csereháton, melynek keretében
* felmérjük a térség erőforrásait, megoldandó problémáit,
* feltárjuk a fejlesztés lehetséges irányait és feladatait,
* a térség számára fontos gyakorlati feladatokat oldunk meg (felmérés, honlap-szerkesztés, kiadványok összeállítása, rendezvényszervezés, kapcsolatépítés, képzés …),
* félévente vidékfejlesztési tanulmányutat szervezünk a jó gyakorlatok megismerésére,
* szervezzük és részt veszünk az országos szintű MARGÓ Esettanulmány-készítő versenyen,
* évente, más egyetemek hallgatóit is bevonó „Periféria” Nyári Egyetemet szervezünk.

**A munkacsoport tagjai:**

* elméleti alapokat és szakmai segítséget kapnak saját kutatásaik végzéséhez, szakdolgozatuk írásához
* kipróbálhatják magukat interdiszciplináris és gyakorlati környezetben
* kutatói és térségfejlesztői gyakorlatot szerezhetnek
* szakmai kapcsolatokat építhetnek
* maguk is benevezhetnek az esettanulmány-készítő versenybe
* részt vehetnek az évközi Tanulmányúton és a Nyári Egyetemen
* használhatják a Területfejlesztési Adat- ás Dokumentumtárat
* társadalmi szempontból fontos és hasznos tevékenységet végezhetnek.
* sikerélményt szerezhetnek

**A munkacsoportba jelentkezhetnek**, akik:

* a Miskolci Egyetem bármely karán, bármely szintű képzésben hallgatói jogviszonnyal rendelkeznek,
* nyitottak más szakmákra és a társadalmi problémákra
* vállalják
* a havonta egy délutáni munkacsoport ülésen való aktív részvételt,
* a terepmunkába való bekapcsolódást
* a munkacsoporton belüli folyamatos kapcsolattartást.

**Jelentkezési határidő:** 2013. szeptember 20.

**Jelentkezés helye és további információk:**

A/4. fsz. 10

Dr. Lipták Katalin

[liptak.katalin@uni-miskolc.hu](mailto:liptak.katalin@uni-miskolc.hu)

Prof. Dr. G.Fekete Éva

egyetemi tanár